open-index/open-wikipedia-markdown huggingface dataset:
Barbucca

* *[[Barbucca diabolica]]*
* *[[Barbucca elongata]]*

***Barbucca*** er en slekt av smerlinger. De er tidligere blitt regnet til Balitoridae, men Kottelat (2012) plasserer dem i en egen familie, Barbuccidae.

Munnen og svømmeblæra har særegne morfologiske trekk som skiller *Barbucca* fra alle andre smerlinger. Det er to par skjeggtråder på snuten og ett par på underkjeven. Kroppen har vertikale bånd. Begge artene er svært små med en lengde på tre–fire cm.

*[[Barbucca diabolica]]* ble beskrevet i 1989 og er utbredt på Borneo, Sumatra og Malakkahalvøya, og i Thailand og Kambodsja. I 2013 ble *[[Barbucca elongata]]* beskrevet fra Phú Quốc i Vietnam. Slekten omfatter sannsynligvis flere arter som ennå ikke er vitenskapelig beskrevet.

## Kilder
*  Besøkt 26. august 2014.
* Seriously Fish – ''Barbucca diabolica'' <small>ROBERTS, 1989</small> Besøkt 26. august 2014.
* 
* 
* 
* 

## Eksterne lenker
*
Palmer (Alaska)

**Palmer** er fylkessetet i Matanuska-Susitna Borough i den amerikanske delstaten Alaska. Byen ligger ved elva Matanuska, om lag 60 kilometer nordøst for Anchorage, og har  innbyggere.

Byen har navn etter entreprenøren George W. Palmer, som oppførte en handelspost ved elva Matanuska, nær Palmer, på midten av 1880-tallet. Den årlige Alaska State Fair avholdes i Palmer.

Palmer ligger langs Glenn Highway, og er knyttet til Alaskas jernbanenett. I byen ligger også en flyplass.

## Referanser

## Eksterne lenker
*
Sabrina P. Ramet

**Sabrina Petra Ramet** (født 26. juni 1949 i London som *Pedro Ramet*) er professor i statsvitenskap ved NTNU.  Pedro Ramet ble amerikansk statsborger i 1966 og skiftet kjønn på 1980-tallet. Hun studerte ved Stanford University og  University of Arkansas og UCLA, hvor hun har fått sin doktorgrad. Siden 2001 har hun vært professor ved NTNU.  

Ramet er medlem av Det Norske Videnskaps-Akademi.

## Arbeider

* Nationalism and Federalism in Yugoslavia, 1963-1983, 1984, 2. utgave: Nationalism and Federalism in Yugoslavia, 1962-1991, 1992 (ISBN 0-253-34794-7)
* Cross and Commissar:  The Politics of Religion in Eastern Europe and the Soviet Union, 1987
* The Soviet-Syrian Relationship since 1955:  A Troubled Alliance, 1990
* Balkan Babel: Politics, Culture, and Religion in Yugoslavia, 1992, 4. utgave: Balkan Babel: The Disintegration of Yugoslavia from the Death of Tito to the Fall of Milosevic, 2002
* Social Currents in Eastern Europe:  The Sources and Meaning of the Great Transformation, 1991, 2. utgave: Social Currents in Eastern Europe:  The Sources and Consequences of the Great Transformation, 1995
* Whose Democracy? Nationalism, Religion, and the Doctrine of Collective Rights in Post-1989 Eastern Europe, 1997
* Nihil Obstat: Religion, Politics, and Social Change in East-Central Europe and Russia, 1998
* Thinking about Yugoslavia: Scholarly Debates about the Yugoslav Breakup and the Wars in Bosnia and Kosovo, 2005
* The Three Yugoslavias. State-building and legitimation, 1918-2005, 2006 (ISBN 0-253-34656-8); tysk oversettelse: Die drei Jugoslawien. Eine Geschichte der Staatsbildungen und ihrer Probleme, 2011 (ISBN 978-3-486-58349-6)
* Religija i politika u vremenu promene: Katolicka i pravoslavne crkve u centralnoj i jugoistocnoj Evropi, 2006
* Pets of the Great Dictators & Other Works (mit Illustrationen von Christine M. Hassenstab), 2006 (ISBN 0-9787713-2-X)
* The Liberal Project and the Transformation of Democracy: The Case of East Centeral Europe, 2007 (ISBN 1-58544-575-4)
* Serbia, Croatia, and Slovenia at Peace and at War:  Selected Writings, 1983-2007, 2008
* The Catholic Church in Polish History:  From 966 to the Preseent, 2017
* (som redaktør):  Rocking the State: Rock Music and Politics in Eastern Europe and the Soviet Union, 1994
* (som redaktør):  Gender Politics in the Western Balkans:  Women and Society in Yugoslavia and the Yugoslav Successor States, 1999
* (som redaktør): The independent state of Croatia 1941-45, 2007 (ISBN 0-415-44055-6)
* (som redaktør):  Central and Southeast European Politics since 1989, 2010
* (som redaktør):  Religion and Politics in Central and Southeastern Europe:  Challenges since 1989, 2014

## Referanser


## Eksterne lenker
*
Claude Reignier Conder

**Claude Reignier Conder** (født 29. desember 1848 i Cheltenham, død 16. februar 1910 samme sted) var en britisk offiser, palestinaforsker, hettittolog og egyptolog.

## Liv og virke
Han var ingeniøroffiser, og nedstammet fra Louis-François Roubiliac. Fra 1875 til 1878 og fra 1881 til 1882 ledet han i oppdrag av *[[Palestine Exploration Fund]]* landmålingsarbeide og områdestudier i Palestina. Også Herbert Kitchener var med på dette arbeidet. De samlede informasjoner om områdets topografi og flora og fauna ble offentliggjort i det åttebinds verk *The Survey of Western Palestine Including a Survey of Eastern Palestine*.

Han tok del i felttoget mot Mahdi-oppstanden i 1882, likeså i militære operasjoner 1884–85 i Sør-Afrika.

## Verker
* 1878: *Tent Work in Palestine* ISBN 1-4179-2238-9
* 1880: *Memoires: The Survey of Western and Eastern Palestine* ISBN 1-85207-835-9
* 1886: *Syrian Stone Law*
* 1887: *Altaic Hieroglyphs and Hittite Inscriptions* ISBN 1-4326-0939-4
* 1896: "the Bible and the East"
* 1893: *The Tell Amarna Tablets*
* 1902: *The First Bible*
* 1909: *The City of Jerusalem*

## Litteratur
* 
* 

## Referanser
Jean-Baptiste Marchand

**Jean-Baptiste Marchand** (født 22. november 1863 i Thoissey i departementet Ain, død 13. januar 1934 i Paris) var en fransk offiser og oppdagelsesreisende. Han er mest kjent for sin rolle under Fashodakrisen 1898/99.

## Liv og virke

Marchand ble i 1883 offiser. Han deltok i flere ekspedisjoner i Vest-Afrika; blant annet deltok han i den franske erobring av Senegal og ble alvorlig såret i 1889 ved franskmennenes erobring av Diena. I 1890 utforsket han elven Nigers kilder, og var med på erobring av Segou og Konakri.

Han fikk i 1896 ledelsen av en ekspedisjon som fra Fransk Ekvatorial-Afrika skulle trenge frem til øvre Nilen. Han forlot den 21. mars 1897 Brazzaville, for opp langs Oubangui og dens sideelv Mbombou, førte ekspedisjonens farkoster over til Nilens vannsystem og nådde den 10. juli 1898 med åtte offiserer og 120 soldater Fashoda ved Den hvite Nil. Han fant der restene etter et gammelt egyptisk citadell, slo i august tilbake et angrep av sudanesiske dervisjer og proklamerte et fransk protektorat i området. Marchand gjenoppbygget fortet mens han ventet på franske og abyssinske forsterninger, men ingen kom ham til unnsetning.

Derimot ankom umiddelbart etter sin seier over dervisjene den britiske Sudanekspedisjonens kommandant Horatio Herbert Kitchener (september) med en styrke, som krevde at franskmennen rømmet plassen, men nøyde seg med å heise britisk og egyptisk flagg og etterlate seg en troppestyrke. Marchand dro med Kitchener til Europa, kom tilbake, forfremmet til major, og fømte den 11. desember samme år Fashoda, etter at Frankrike hadde gått tilbake på sine krav. Han tok hjemveien over Abessinia.

I Frankrike ble han ved hjemkomsten feiret som nasjonalhelt.

Han deltok deretter i ekspedisjonen til Kina under bokseropprøret og ble i 1902 forfremmet til oberst. I 1904 tok han demonstrativt avskjed ettersom han ikke fikk tillatelse til å kjempe med den russiske hær under den russisk-japanske krig. Han forsøkte seg med beskjeden fremgang som journalist, og giftet seg.

Ved utbruddet av første verdenskrig 1914 meldte Marchand seg igjen til tjeneste og deltok som brigadegeneral i stridighetene i Champagne og ved Somme. Han ble såret både ved det andre slaget ved Champagne i 1915 og mer alvorlig under slaget ved Somme året etter. Han trakk seg tilbake fra militæret i 1919.

## Referanser


## Litteratur
* Darell Bates: *The Fashoda incident of 1898: encounter on the Nile*. Oxford: OUP, 1984, ISBN 0-19-211771-8.
* 
* 

## Eksterne lenker
*
Hillsboro (Oregon)

**Hillsboro** er den femte største byen i delstaten Oregon i USA, og er fylkessete for Washington County. Byen ligger i Tualatin Valley, vest for Portland, og er hjem for mange høyteknologiske selskaper, for eksempel Intel, som utgjør det som kalles for «Silicon Forest» (jf. Silicon Valley i California). I folketellinga i 2010 var byen befolkning på .

I tusener av år før europeiske bosettere kom til området bodde atfalati-stammen fra kalapuya-folket i Tualatin Valley, i nærheten av plassen der Hillsboro ligger nå. Klimaet, som modereres av Stillehavet, gjorde området til et godt sted for fiske, jakt, matsamling og jordbruk. Europeiske bosettere grunnla byen, som senere fikk navnet Hillsboro etter politikeren David Hill, i 1842. Transport med elvebåter over Tualatin River var del av Hillsboro-bosetternes økonomiske grunnlag. På 1870-tallet fikk området jernbane, og fire tiår seinere kom en interurban jernbane.

Byens forvaltning består av en rådmann og et byråd som ledes av en ordfører. I tillegg til den høyteknologiske industrien er andre viktige næringer i Hillsboro helsevesenet, detaljhandel og jordbruk, herunder drueproduksjon og vinerier. Byen driver over tjue parker og stadionet Hillsboro Stadium, og det er ni steder i byen som er lista opp i National Register of Historic Places (NRHP). Hillsboro lufthavn ligger i byen.

## Referanser


## Eksterne lenker

*
Kodok

**Kodok** (arabisk: كودوك‎, før 1905 **Fashoda**) er en by i delstaten Øvre Nilen i Sør-Sudan, ved Hvitenilen. 

Byen er fremfor alt kjent for en fransk-britisk konflikt årene 1898–1899.

Fashoda ble etablert i 1867 på stedet der shillukkongen Denab hadde sin residens. Det ble besatt den 10. juli 1898 av en fransk ekspedisjon under Jean-Baptiste Marchand. Franskmennenes fremtrengning til Nilen førte til alvorlige politiske forviklinger mellom Frankrike og Storbritannia, den såkalte Fashodakonflikten, da Horatio Herbert Kitchener under sin ekspedisjon mot kalifen Abdullahi den 21. september 1898 kom fram til Fashoda. 

Frankrike oppgav til slutt sine krav og franskmennene forlot stasjonen den 11. desember samme år. I 1899 utstedte Frankrike en erklæring om at den franske stat trakk seg ut av Nildalen, og det ble trukket opp en ny grense mellom de britiske og franske interesseområdene.

## Kilder
*
Hillsboro

**Hillsboro** kan referere til flere steder:

## Steder
### USA
* Hillsboro (Alabama)
* Hillsboro (Georgia)
* Hillsboro (Illinois)
* Hillsboro (Indiana)
* Hillsboro (Henry County i Indiana)
* Hillsboro (Iowa)
* Hillsboro (Kansas)
* Hillsboro (Kentucky)
* Hillsboro (Maryland)
* Hillsboro (Mississippi)
* Hillsboro (Missouri)
* Hillsboro (New Mexico)
* Hillsboro (Nord-Dakota)
* Hillsboro (Ohio)
* Hillsboro (Oregon)
* Hillsboro (Pennsylvania)
* Hillsboro (Tennessee)
* Hillsboro (Texas)
* Hillsboro (King and Queen County i Virginia)
* Hillsboro (Loudoun County i Virginia)
* Hillsboro (Vest-Virginia)
* Hillsboro (Wisconsin)

## Se også
* Hillsborough
The Band Perry

**The Band Perry** er en amerikansk countrymusikkgruppe sammensatt av søsknene Kimberly Perry (vokal, gitar, piano), Reid Perry (bassgitar, bakgrunnsvokal), og Neil Perry (mandolin, trommer, trekkspill, bakgrunnsvokal). De signerte Republic Nashville i august 2009 og ga ut sitt selvtitulerte debutalbum 12. oktober 2010. Deres andre album, *[[Pioneer (The Band Perry-album)|Pioneer]]*, ble utgitt 2. april 2013. «If I Die Young» nådde nummer 1 på US *[[Billboard (magazine)|Billboard]]s* Hot Country Songs og Hot Adult Contemporary Tracks musikklister og har blitt sertifisert kvadrupel platina. Gruppens andre album, *[[Pioneer (The Band Perry-album)|Pioneer]]*, skapte i tillegg nummer en-singlene ved «Better Dig Two» og «DONE.», pluss Topp-10-hittene «Don't Let Me Be Lonely» og «Chainsaw».

## Referanser


## Eksterne lenker
* 
*
Liste over byer i Rhode Island

**Liste over byer i Rhode Island** er en oversikt over byene i den amerikanske delstaten Rhode Island.

## Liste over byer

## Kilder
* United States Census Bureau, Annual Estimates of the Resident Population for Incorporated Places: April 1, 2010 to July 1, 2013. Rhode Island. Besøkt 25. august 2014
Volodymyr Rybak

**Volodymyr Vasyljovytsj Rybak** (; født 3. oktober 1946 i Donetsk er en ukrainsk politiker. Han var Direktør for Verkhovna Rada fra 13. desember 2012 til 22. februar 2014. 

Volodymyr Rybak er også den opprinnelige lederen av forgjengeren til Regionpartiet, partiet for regional gjenopplivelse i Ukraina. Han er Merited Builder of Ukraine (1995).

## Referanser


## Eksterne lenker
* 
*
United States Naval Observatory

**United States Naval Observatory** (**USNO**) er en av de eldste vitenskapelige institusjoner i USA, som har som primæroppgave å produsere Positioning, Navigation and Timing (PNT) for United States Navy og United States Department of Defense. Lokalisert i Northwest Washington, D.C. ved nordvestre ende av Embassy Row er den en av de astronomiske observatoriene fra før 1900 lokalisert i bystrøk; på den tiden det ble bygget var det langt unna lysforurensning fra det på den tiden mindre bysentret. USNO opererer "Master Clock", som gir nøyaktig tid til GPS-satellitt-konstellasjonen drevet av United States Air Force. USNO utfører VLBI-baserte posisjoner av kvasarer med mange globale samarbeidspartnere, for å produsere parametre for jordas retning.

Ved siden av observatoriets vitenskapelige oppdrag har den offisielle residensen til USAs visepresident siden 1974 vært Number One Observatory Circle, et hus på området til Naval Observatory.

## Referanser


## Eksterne lenker
*
Gyldenløveordenen

Gyldenløveordenen (eg. **Den Højærede oc Nafnkunnige Gyldenløwe-Orden**) er en uoffisiell orden i Festningsbyen Gamle Fredrikstad, stiftet i 1978 av daværende sjef for Østfold regiment og kommandant i Fredrikstad, oberst Thorvald Randers. Ordenen gis til personer som har utmerket seg i arbeidet for Gamlebyen i Fredrikstad, og har sitt navn fra Norges stattholder Ulrik Fredrik Gyldenløve. 

I ordenen kan opptas «velagtede oc velbyrdige Standspersone af Garnisonen, eller tro oc vennligsinnede Borgere fra Forstaden, samt – i exceptionelle Casus – ditto Personager der hafver særlige Relationes eller Connectiones til vor gode By.»

Gyldenløveordenen har tre grader: 

* Knægt (for vel kvalifiserte kandidater)
* Ridder (for meget vel kvalifiserte kandidater)
* Commandeur (for særdeles kvalifiserte kandidater)

Ordenen ledes av en stormester, assistert av et ordenskapittel. I henhold til ordenens *statua ordinis* har ordenens stormester fullstendig og suveren autoritet til å akseptere eller refusere de kandidater som foreslås av ordenskapittelet, selv om sedvanen tilsier at stormesteren og ordenskapittelet i fellesskap kommer frem til en egnet kandidat til ordenen. Kandidaten mottar deretter sin orden under en seremoni på det årlige Festningsballet.

Stormestere av Gyldenløveordenen:

* Thorvald Randers 
* Kjell Bertheau Johannessen 
* Svein-Erik Moe 
* Knut Thomas Hareide-Larsen (nåværende)
Abd-ul-lah ibn Seijid-Muhammed

**Abd-ul-lah ibn Seijid-Muhammed** (1846–1899) var en muslimsk religiøs leder i Sudan, fra 1885 mahdi og  kalif. 

Han var sønn av en dervisjprest av baggara-stammen og sluttet seg til den religiøse-politiske bevegelse i Sudan ledet av *[[mahdi]]*en Muhammed Ahmed. Han ble etter dennes død i 1885 hans etterfølger som mahdi og kalif.

Liksom sin forgjenger ledet han i Omdurman en despotisk regjering. Han bekjempet 1886–1889 med fremgang abyssinerne, men ble slått tilbake i 1893 av italienerne og våget ikke å rykke frem nordover mot Egypt. En britisk-egyptisk styrke under general Kitchener gjenerobret i 1896 provinsen Dongola og i 1897 Berber, og tilføyet den 2. september 1898 mahdistene det avgjørende nederlaget ved Omdurman. 

Abd-ul-lah ibn Seijid-Muhammed samlet igjen sine skarer i Kordofan, men ble grundig nedkjempet den 24. november 1899 i slaget ved Umm Diwaykarat av sir Reginald Wingate og falt selv i slaget.

## Referanser


## Litteratur
* 
* 
* 
* 
* A. Hodges: *Kitchener*, Vorhut-Verl., Berlin 1937
* Donald Feathertone: *OMDURMAN 1898*, Osprey, London 1993, ISBN 1-85532-368-0
* Slatin Pascha: *Feuer und Schwert in Sudan*, 9. Auflage 1899
* Jamal Mahjoub: *Die Stunde der Zeichen*, Frankfurt 2008, ISBN 978-3-7632-5965-6 (Titel des engl. Originals: "In the Hour of Signs")
* H. Pleticha: *Der Mahdiaufstand in Augenzeugenberichten*, Düsseldorf 1981
Torvald T:son Höjer

**Torvald Alrik Magnus T:son Höjer** (født 26. februar 1906 i Stockholm, død 6. januar 1962 i Danderyd), var en svensk historiker. Han var sønn av historikeren og diplomaten Torvald Magnusson Höjer. I 1950 ble han professor i historie ved Stockholms högskola (det senere Stockholms universitet). 

Höjer innrettet sin forskning mot utenrikspolitikk og nyere historie. Etter ett par arbeider med emner fra Bismarcktidens internasjonale politikk disputerte han på en avhandling om *Carl Johan i den stora koalitionen mot Napoleon* (1935). Spesielt for Höjer som historiker var en minutiøs grundighet i kildeforskningen, ett mangesidig hensynstakende til ulike faktorer i et hendelseforløp, ett balansert omdømme og en konsis fremstilling. En sentral plass i hans produksjon inntar biografien om Karl XIV Johan (3 bind, 1939-1960), svensk historisk litteraturs mest monumentale verk i sitt slag. 

Han var redaktør for *Historisk tidskrift* fra 1949, bidro med over 100 artikler og omtaler, og satte sitt personlige preg på dette organ for svensk historievitenskap. 

Han er begravd på Djursholms begravningsplats.

## Bibliografi
* *Carl XIV Johan*, 3 bind, *Den franska tiden*, *Kronprinstiden* og *Konungatiden* (1939-1960), P. A. Norstedt & Söner, Stockholm

## Referanser


## Litteratur
* *Svensk biografiskt lexikon*, 19 (1971-1973)
Dongola (Ash-Shamaliyya)

**Dongola** (arabisk: دنقلا, *Dunqulā*) er en by i nordre Sudan, 450 kilometer nordvest for Khartoum. Den er hovedstad i delstaten Ash-Shamaliyya.

Dongola er et jordbrukssentrum der det handles med landbruksvarer, særlig dadler og frukt. Byen var fra 500-tallet til 1300-tallet hovedstad i det kristne riket Makurra eller Dongola. Den ble ødelagt i 1812 av mamlukker, kom 1820 under Egypt og tilhørte 1885–1896 mahdistene.

## Eksterne lenker
*
Eikaasgalleriet

**Eikaasgalleriet** er et kunstmuseum og galleri på Ålhus i Jølster, Sunnfjord kommune. Galleriet ble opprettet da Ludvig Eikaas donerte en stor samling av sine egne verk til kommunen. Samlingen omfatter over 850 verk i form av grafiske trykk, malerier, skulpturer, trykkplater mm. 

Eikaasgalleriet ble etablert i 1994 og konsolidert med Sogn og Fjordane Kunstmuseum i 2004. Kunstmuseet ble igjen konsolidert med fire andre museum i fylket, Kystmuseet, Sunnfjord Museum, Nordfjord Folkemuseum og De Heibergske Samlinger – Sogn Folkemuseum, til museumsenheten Musea i Sogn og Fjordane i 2009.

## Eksterne lenker
* Eikaasgalleriet sin side under Sogn og Fjordane Kunstmuseum 
* Eikaasgalleriet sin gamle nettside 
* Kulturnett Sogn og Fjordane - Eikaasgalleriet
Serpenticobitis

* *[[Serpenticobitis octozona]]*
* *[[Serpenticobitis cingulata]]*
* *[[Serpenticobitis zonata]]*

***Serpenticobitis*** er en slekt av smerlinger. De ble opprinnelig regnet til underfamilien Cobitinae, men Kottelat (2012) plasserer dem i en egen familie, Serpenticobitidae.

De har en kort, sylindrisk kropp med vertikale bånd. Under øyet er det en stor, todelt pigg. Det er to par skjeggtråder på snuten og ett par på underkjeven. Finnene har mørke flekker. Lengden er mellom 3,9–5,4&nbsp;cm.

Alle de tre kjente artene er utbredt i nedslagsfeltet til Mekong i Sørøst-Asia.

## Kilder
*  Besøkt 26. august 2014.
* 
* 

## Eksterne lenker
*
Sprint-NM på skøyter junior 2005

**Sprint-NM på skøyter junior 2005** ble avholdt 8. og 9. januar 2005 på Slåtthaug kunstisbane på Fana i Bergen.Teknisk arrangør var Hordaland-Alliansen.

Dette sprint-NM'et på skøyter for junior var det siste sprint-NM for junior før sprint-NM for senior og junior var samlet i ett arrangement på samme tid og sted.

Juniornorgesmestere i sprint ble Maja Rognstad, Eidsvold TF for damene, og Christoffer Fagerli Rukke, Hol IL for herrene.

## Sammenlagt damer junior

## Sammenlagt herrer junior

## Kilder
* 
* 

## Eksterne lenker
*  
*
Dongola

**Dongola** kan sikte til

* Det gamle rike Dongola i Nord-Afrika,
* Byen Dongola i det nordlige Sudan, som også var ovennevnte stats hovedstad.
Mentolsigarett

**Mentolsigarett** er en sigarett med tilsatt smak av mentol.

Mentolsigaretter ble først fremstillet av firmaet Lloyd «Spud» Hughes i 1924 og ble siden produsert i bl.a. USA og Europa. Kjente tidligere og nåværende mentolsigaretter- og tobakksmerker er Kool, Petterøes, Prince, Mento-Lett, Barclay, Marlboro, Dunhill, Pall Mall m.fl.

## Trivia
Den amerikanske musical *Finian's Rainbow*, med Fred Astaire i hovedrollen, omhandler dyrkningen av mentoltobakk.

## Referanser


## Eksterne lenker
* 
* ''Reklamefoto av Petterøes mentol mild sigarettpakke'', europeana.eu. Besøkt 26. august 2014
Liste over byer i Sør-Dakota

**Liste over byer i Sør-Dakota** er en oversikt over byene i den amerikanske delstaten Sør-Dakota.

## Liste over byer

## Referanser


## Kilder
* United States Census Bureau, Annual Estimates of the Resident Population for Incorporated Places: April 1, 2010 to July 1, 2013. South Dakota. Besøkt 25. august 2014
Flight 714 til Sydney

***Flight 714 til Sydney*** (fransk *Vol 714 pour Sydney*) er det 22. albumet i tegneserien om Tintin, skrevet og illustrert av Hergé.

Bruken av overnaturlighet og science fiction skiller spesielt dette albumet ut fra de andre i tegneserien 

## Handling
Tintin, kaptein Haddock og professor Tournesol er på vei til Sydney i Australia. Ved en tilfeldighet blir de invitert til å reise med privatflyet til milliardæren Lazlo Carreidas. Flyet blir kapret, og alle blir fanget av Tintins fiende Rastapopoulos. Rastapopoulos håper på å skaffe seg nummeret til Carreidas' sveitsiske bankkonto gjennom å bruke et sannhetsserum på ham. Carreidas blir imidertid så snakkesalig at han forteller om barndommen sin, korrupsjon og hans gjerrige liv. Men han kommer aldri til de sveitsiske kontiene. Rastapopoulos blir rasende, og kaster seg over medhjelperen, doktor Krollspell, som gav sannhetsserumet til Carreidas. Doktor Krollspell holder sprøyta i hånda, og injiserer ved et uhell Rastapopoulos med serumet. Han begynner å skryte av de onde handlingene han har begått. Det oppstår så en krangel over hvem som er ondest av Rastapopoulos og Carreidas, og førstnevnte lar glippe at nesten alle medhjelperne, inkludert Krospell, skal elimineres etter at kontonumrene er skaffet til veie.

Tintin og vennene hans klarer å flykte fra fangenskapet, og blir ledet til ei hule av en telepatisk stemme. Inni hulen finner de en journalist som forklarer dem at det er hans stemme de har fulgt, og at de har kunnet høre den i hodet gjennom en telepatisk transmitter. Journalisten fikk apparatet fra en utenomjordisk rase som tidligere ble tilbedt som guder på øya, og som hadde brukt apparatet for å kunne kontakte mennesker. 

På grunn av en eksplosjon detonert av Rastapopoulus og skurkene hans, får vulkanen på øya utbrudd. Tintin og vennene unnslipper såvidt utbruddet ved at journalisten hypnotiserer dem, og tilkaller en flyvende tallerken som tar dem ombord. Rastapopoulus og skurkene hans kommer seg unna ved å sette en gummibåt på vannet. Journalisten får øye på denne gummibåten, og gjør en byttehandel med romvesnene: Tintin og vennene hans mot Rastapopoulus, som nå blir med den flyvende tallerkenen mot en uviss skjebne.

Når Tintin og vennene hans våkner fra hypnosen, husker de ingenting. Professour Tournesol har imidlertid et suvenir: en sten med en sammensetning av blant annet kobolt. Kobolten er i en tilstand som ikke forekommer på jorden. Den eneste som husker hva som har skjedd, er Terry, men han får ikke sagt noe.
Gastromyzontidae

* *[[Annamia normani|Annamia]]*
* *[[Beaufortia]]*
* *[[Erromyzon]]*
* *[[Formosania]]*
* *[[Gastromyzon]]*
* *[[Glaniopsis]]*
* *[[Hypergastromyzon]]*
* *[[Katibasia insidiosa|Katibasia]]*
* *[[Liniparhomaloptera]]*
* *[[Neogastromyzon]]*
* *[[Paraprotomyzon]]*
* *[[Parhomaloptera microstoma|Parhomaloptera]]*
* *[[Plesiomyzon baotingensis|Plesiomyzon]]*
* *[[Protomyzon]]*
* *[[Pseudogastromyzon]]*
* *[[Sewellia]]*
* *[[Vanmanenia]]*
* *[[Yaoshania pachychilus|Yaoshania]]*

**Gastromyzontidae** er en familie av karpefisker. De ble tidligere regnet som stammen Gastromyzontini i underfamilien Balitorinae i familien Balitoridae, men Kottelat (2012) plasserer dem i en egen familie.

De lever for det meste i hurtigstrømmende vann og stryk. Kroppen er sterkt flattrykt, og både bryst- og bukfinnene er omdannet til sugeorganer. Munnen sitter på undersiden av hodet. Bare én av de fremre strålene i bryst- og bukfinnene er ikke forgrenet. Utbredelsen omfatter Sørøst-Asia og Kina. 

## Litteratur
* 
* 

## Eksterne lenker
*
Homer (Alaska)

**Homer** er en by i Kenai Peninsula Borough i den amerikanske delstaten Alaska. Byen ligger ved Kachemak Bay på Kenaihalvøya, om lag hundre kilometer sør for Kenai, og har  innbyggere.

Homer er endepunkt for Sterling Highway, og det er en viktig fergehavn i Alaska Marine Highway. Byen har fergeforbindelser til blant annet Kodiak og Port Lions på Kodiak, Seldovia, King Cove og Bellingham i Washington. Homer lufthavn ligger i utkanten av byen.

## Referanser


## Eksterne lenker
*
Frederick J. Bliss

**Frederick Jones Bliss** (født 22. januar 1859 i Suq-al-Gharb i Syria (nå i Libanon), død 1937) var en amerikansk arkeolog med bibelsk arkeologi som spesialområde.

## Liv og virke
Bliss var sønn av den protestantiske geistlige Daniel Bliss, grunnleggeren av *[[American University of Beirut|Syrian Protestant College]]* i Beirut. Foreldrene hadde straks etter sitt bryllup i 1855 reist til Syria som misjonærer, 

Han studerte ved *Amherst College*, der han i 1880 fikk sin Bachelor of Arts (B.A.). Deretter lå han i tre år ved *Syrian Protestant College*. Deretter  studerte han til 1887 ved *[[Union Theological Seminary]]* i New York City. Mellom 1888 og 1890 forsket han i det nåværende Syria. I 1890 fikk han av  *[[Palestine Exploration Fund]]* (PEF)  sjansen til å etterfølge Flinders Petrie som leder av utgravningene i Tell el-Hesy, som Petrie hadde  innledet. Etter en kort upplæring fra Petrie i Meidum begynte Bliss med sitt arbeid på Tell el-Hesy. De videre utgravningene pågikk i to år. Hans vellykkede innsats der førte til at han fikk flere oppdrag for PEF. Slik virket han fra 1894 til 1897 i Jerusalem. Der ble han assistert av Archibald Dickie. Som det neste sendte PEF ham inn i Sjefela. Han arbeidet da med R. A. S. Macalister. Dasmmen gjennomførte de utgravningene av  Tell Zakariya, Tell es-Safi, Tell el-Judeidah og Tell Sandahanna.

I 1900 måtte Bliss avslutte sitt arbeide for *Palestine Exploration Fund*. Dels skyldtes det hans svekkede helse, dels at hans funn ikke var spektakulære nok for PEF. William Foxwell Albright fremholdt senere at PEF med dette hadde begått en dumhet som var til skade for den levantinske arkeologi.

## Verker i utvalg
* *A Mound of Many Cities; or Tell-el-Hesy Excavated* (1894)
* *Excavations at Jerusalem, 1894-1897* (1898)
* *Excavations in Palestine during 1898-1900* (1902, med A. S. Macalister)
* *The Development of Palestine Exploration* (1906)
* *The Religions of Modern Syria and Palestine* (1912)

## Referanser


## Litteratur
* Rachel S. Hallote: *Bible, map, and spade: the American Palestine Exploration Society, Frederick Jones Bliss And the Forgotten Story of Early American Biblical Archaeology.* Georgia Press, 2006, ISBN 978-1593333478. 

## Eksterne lenker
* Biografi hos Palestine Exploration Fund
* http://www.ccel.org/s/schaff/encyc/encyc02/htm/iv.v.cxlviii.htm
Jackson (fornavn)

**Jackson** er et engelsk mannsnavn som er mye brukt i mange engelsktalende land, blant annet i Australia. Navnet har opprinnelse som et engelsk etternavn.

## Etymologi
*Jackson* er dannet av det engelske etternavnet *[[Jackson]]*, som betyr «sønn av Jack». *Jack* har opprinnelse i det middelalder-engelske navnet *Jackin* som ble brukt som kjælenavn for *John*, som igjen er en variant av *Johannes* og betyr «Gud er nådig».

## Utbredelse
Etternavnet *Jackson* har gammelengelsk opprinnelse, og er dermed kjent fra før år 1000. Navnet er kjent brukt som fornavn i USA på 1800-tallet eller tidligere. I USA har navnet hatt en økende popularitet, og har vært blant de 100 vanligste navnene på guttebarn fra rundt år 2000. Navnet er også svært vanlig som etternavn i USA.

|}

## Kjente personer med navnet
Personene i listen er ordnet kronologisk etter fødselsår.
* Jackson Pollock (1912&ndash;1956), amerikansk maler
* Jackson Browne (f. 1948), amerikansk sanger og musiker
* Jackson Rathbone (f. 1984), amerikansk skuespiller og musiker

## Annen bruk av navnet
* Jackson Rippner, rollefigur i filmen *[[Red Eye]]*.

## Referanser


## Eksterne lenker
Slattenpatte

**Slattenpatte** (også **slattenlangpatte** eller **Slage Langpatte**) er navnet på et overnaturlig, kvinnelig vesen i dansk folketro.

Slattenpatte er en trollkvinne med så lange bryster at hun kan kaste dem over skuldrene. Hun ses gjerne med et barn på ryggen, som kan die henne mens hun løper omkring. Det fortelles videre at hun ved nattetid jages av kong Valdemar på en sort eller hvit hest, sammen med tre hunder med rødglødende tunger.

En figur med samme attributter kjennes også fra det tyske språkområde som *Langtüttin*. Hun løper etter barn og byr dem å die av sine bryster; fra det ene flyter det melk, fra det annet puss.

## Kunstneriske fremstillinger
I Vejlø kirke ved Næstved på Sjælland har billedskjærer Abel Schrøder plassert en slattenpattlignende figur med dyrehode og hale som bærer av prekestolen. Billedhuggeren Bjørn Nørgaard skapte i 2010 skulpturen *Slattenpatten og hendes døtre fra Rønnebæksholm* som står på Axeltorv i Næstved.

## Referanser
Axel V. Ullmann

**Axel Vilhelm Ullmann** (født 6. februar 1880 i Kragerø, død 6. desember 1967 i Oslo) var journalist og arkivar. Han var ansatt i Statsarkivet i Oslo fra 1916 og var der til han ble pensjonert. Han var statsarkivar fra 1932 til 1950.

## Kilder
* ''Hvem er Hvem?'', 1948.
Omphalosaurus

***Omphalosaurus*** er en utdødd slekt av havlevende krypdyr som levde i første halvdel av trias. *Omphalosaurus* har kuleformede tenner i store deler av munnen. Det meste av funnene er i hovedsak funnet biter av kjeven og ribbein, og hvordan hele dyret så ut er i stor grad spekulasjon.

## Bygning og levevis
Flere arter av *Omphalosaurus* har blitt beskrevet fra Svalbard, vestre USA og fra Tyskland, i det som har vært havbunn. Fossilene av hodeskallen er karakteristiske med sine mange og uryddig plasserte kuleformede tenner. Tennene viser at *Omphalmosaurus* har vært en durofag og har trolig i all hovedsak livnært seg av skjell og andre dyr med hardt skall, som den har knust mellom tennene.

## Systematikk

Selv om *Omphalosaurus* ikke likner noen annen kjent krypdyrgruppe, ble slekten i utgangspunktet antatt å være en type fiskeøgle. Ved årtusenskiftet ble det imidlertid påvist at *Omphalosaurus* mangler alle de grunnleggende anatomsike detaljene man finner hos fiskeøgler. Andre forfattere har argumentert for at den likevel er en fiskeøgle. Det eksisterer ikke noe vitenskapelig konsensus om hva *Omphalosaurus* virkelig er og hvor den hører hjemme i systematikken.

På grunnlag av detaljer i tennene har det blitt beskrevet 5 arter:

* *O. nevadanus* Merriam, 1906 (type)
* *O. merriami* Maisch, 2010
* *O. nettarhynchus* Mazin and Bucher, 1987
* *O. peyeri* Maisch and Lehmann, 2002
* *O. wolfi* Tichy, 1995

## Referanser


## Eksterne lenker
*
You Don’t Bring Me Flowers

**«You Don't Bring Me Flowers»** er en sang skrevet av Neil Diamond, Alan Bergman og Marilyn Bergman som ble spilt inn og gitt ut på albumet *I'm Glad You're Here with Me Tonight* med Neil Diamond i 1977.

Tina Turner spilte sangen live på sine show på slutten 70-tallet og et av disse opptakene er å finne på videoen *[[At the Apollo]]*.
Sharif

**Sharif** (arabisk: شريف, **Sharīf**, «ætling») er en arabisk hederstittel som benyttes om ætlinger til profeten Muhammed.

I den sunnittiske delen av araberverdenen benyttes *sharif* om ætlinger til Hasan ibn Ali, jamført med *sayyid* som benyttes om ætlinger til Hussein ibn Ali. Både Hasan og Hussein var barnebarn til profeten Muhammed, via ekteskapet mellom hans nevø Ali og hans datter Fatima. Fremstående sunnittiske sharifdynastier var idrisidene og saadiene i Marokko, samt zaydittene i Jemen. I dag er sharifslekten den regjerende kongeætten i det hasjimittiske kongedømme Jordan, hvis navn kommer fra Banu Hashim, den del av stammen qureish som profeten Muhammed tilhørte.

Sjiitter benytter *sayyid* og *habib* for ætlinger til både Hasan og Hussein. 

Medlemmer av den hasjimittiske slekten innehadde mellom 1201 og 1925 befatningen *Sharif av Mekka* og dessuten mellom 1916 og 1925 tittelen og embetet *kongen av [[Hijaz]]*. Etter første verdenskrig behersket de ved siden av Hijaz (til 1925) også Irak (til 1958), Jordan (fra 1921) og Syria (til 1920).
Sprint-NM på skøyter junior 1994

**Sprint-NM på skøyter junior 1994** ble avholdt 26. og 27. februar 1994 på Leangen kunstisbane i Trondheim.Teknisk arrangør var Trondhjems Skøiteklub.

Juniornorgesmestere i sprint ble Ester Stølen, Gol IL for damene, og Eskil Ervik, Hamar IL for herrene.

## Sammenlagt damer junior

## Sammenlagt herrer junior

## Kilder
* 
* 

## Eksterne lenker
* 
*
Afonso Domingos

**Afonso Domingos** (født 29. juli 1969) er en portugisisk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 15. 

## Referanser


## Eksterne lenker
*
Påstand

**Påstand** er en juridisk term i den norske sivilprosessen og betegner det en saksøker i en rettssak krever at dommen i saken skal bli. I tvisteloven heter det om påstand at den inneholder «det domsresultat saksøkeren krever».

Påstanden har sammenheng med rettskravet, men er likevel to forskjellige ting; kravet beskriver rettigheten, påstanden beskriver hva rettigheten må føre til i den aktuelle saken. Et krav må alltid munne ut i en påstand for at dommeren skal kunne avsi dom.

## Referanser
Dan Lovrović

**Dan Lovrović** (født 7. desember 1984) er en kroatisk seiler som spesialiserer seg i starbåt og finnjolle. Under Sommer-OL 2012 i London representerte han landet sitt, der han ble nummer 16. 

## Referanser

## Eksterne lenker
*
Goodtech

**Goodtech** er et norsk teknologiselskap etablert i 1993 med opprinnelse fra Norsk Elektrisk Kabelfabrikk (NEK), etablert 80 år tidligere, i 1913. Selskapet har spesialisert seg med kompetanse innen industriell automatisering, robotisering, digitalisering og elektrifisering.

Goodtech er notert på Oslo Børs og har kontorer Norge og Sverige. Selskapet har omtrent 300 ansatte og omsatte for knapt 600 millioner kroner i 2021. På 1980-tallet hadde selskapet opp mot 800 ansatte.

## Historie

Selskapet ble opprinnelig etablert av tvillingbrødrene Alf Wold-Snilsberg og Thomas Wold (født 1873 i Ringsaker) som Norsk Elektrisk kabelfabrikk (NEK) i 1913 i Drammen. Brødrene bygget et selskap basert på at fremtiden ville bli elektrifisert og at arbeidsprosesser ville bli automatisert.

Alf Wold-Snilsberg hadde erfaring fra Elektrisk Bureau fra midt i 1890-årene. han tok med seg sin bransjeerfaring og lanserte den første svakstrømskabelfabrikken i Norge. Fabrikken ble etablert i et industribygg i Christian Kroghs gate 32. Den ble flyttet til Buehallen på Brynseng i 1955 i et bygg oppført spesielt for NEK, bygget utformet av arkitekt Guttorm Bruskeland. Produksjonshallen hadde en gulvflate på 1200 m2 uten søyler. Oslo Arkitektforening tildelte bygget på Brynseng Sundts premie for fremragnede privatbygg i Oslo.

I 1974 etablerte NEK seg på Årnes i Nes i samarbeid med Nes kommune. Dette var en utvidelse og produksjonen i Oslo ble beholdt. Tredje generasjon Snilberg styrte NEK inn i 1980-årene med ny vekst. Fabrikker ble etablert i England, USA og Tyskland. Kravet om kapital til satsingen gjorde at familieselskapet gikk på børs. En kontrollert aksjeutvidelse sikret at familien fortsatt kontroll. På 1970-tallet etablerte selskapet salgskontor i England. Tidlig på 1980-tallet etablerte NEK en fabrikk utenfor Newcastle, der lønnskostnadene var vesentlig lavere enn i Norge. I 1985 kjøpte NEK datakabelprodusenten Habia Cable i New York for å få innsikt i utviklingen i det amerikanske markedet.

Familieselskapet på børs ble i 1988 tatt over med aksjemajoritet hos Elektrisk Bureau (EB). Familien Snilsberg ble satt på sidelinjen. Da ABB tok over EB året etter ble fabrikken på Etterstad nedlagt i 1990. Fabrikken på Årnes ble opprettholdt under navnet EB Datakabel. Det nederlandske konsernet Draka tok over og ble i 2011, en del av italienske Prysmian Group.

Med nedleggelsen av kabelfabrikken i Brynsengfaret hadde familiebedriften NEK, nå NEK Kabel, fortsatt kontroll på fabrikkene i England, Tyskland, USA og Sverige. NEK beholdt også fabrikken Isoterm på Ringebu. Den var fra 1972 og produserte isolerte og frostsikre rør. I 1993 var NEK Kabel igjen et norsk salgsselskap, med Bård Snilsberg som hovedeier. Produksjonsdelen ved fabrikkene i utlandet ble dette året skilt ut under navnet  Goodtech. Goodtech solgte seg gradvis ut av kabelproduksjonen utenlands og bygget seg opp på forretningsområder innen teknologi i stadig økende grad rettet mot miljøløsninger. 

NEK Kabel rendyrket selskapets kompetanse til å selge løsninger for prosjektering, design og anskaffelse av spesialkabler. NEK kabel er lokalisert i Lørenskog.

## Referanser


## Eksterne lenker
*
Rettskrav

Et **rettskrav**, **rettsforhold** eller bare **krav**, også tidligere kjent som **domskrav**, er en juridisk term i den norske sivilprosessen. Termen viser til det krav som er gjenstand for en rettssak for å bestemme om det er et holdbart krav eller ikke. Eksempler på slike rettskrav er krav om erstatning, krav om eiendomsrett, krav om at et enkeltvedtak (fattet av forvaltningen) er ugyldig og krav om dom for at en handling strider mot menneskerettighetene.

Et hovedvilkår for kravet som er gjenstand for en rettssak er at det dreier seg om et krav underbygget av rettsregler (derfor «rettskrav»). Dette betyr at en rekke krav basert på andre type regler ikke kan behandles av norske domstoler, slik som krav basert på idrettsregler, interessetvister om lønn som ikke reguleres av avtalerett osv. At saken reiser et rettskrav er en absolutt prosessforutsetning og har søksøker intet slikt krav skal saken avvises av domstolen.

## Se også
* Påstand

## Referanser
Thorvald Prebensen

**Thorvald Prebensen** (født 27. mai 1860, død 26. oktober 1934) var en norsk privatskoleeier og offiser, som var mest kjent som hovedeier og bestyrer for Frogner skole (Frogner Høiere Almenskole). Fra 1903 eide han også Nissens Pikeskole.

## Familie
Thorvald Prebensen var sønn av skipsreder, kjøpmann og brukseier Jacob Wetlesen Prebensen (1808–92) som etablerte handelshuset J. W. Prebensen. Han var bror til minister og odelstingspresident Nikolai Prebensen (1850–1938) og konsul, skipsreder, trelasthandler og stortingsmann Jacob Christian Prebensen (1851–1911).

## Karriere
Prebensen ble student i 1878 og tok språklig-historisk lærereksamen gruppe I og II i 1886. Han begynte så å arbeide ved Gjertsens skole i Kristiania (Oslo), der han fra 1891 ble en del av interessentskapet som overtok driften av skolen. Han ble skolens bestyrer i 1899 sammen med M. Gjør, og enebestyrer fra 1900. Skolen flyttet nå til Frogner og tok navnet Frogner Høiere Almenskole. I 1903 overtok interessentskapet som eide Frogner skole – med Prebensen som hovedinteressent – også naboskolen Nissens Pikeskole. Prebensen trakk seg tilbake i 1919 da skolen ble overtatt av kommunen, men kom senere tilbake som lærer ved Hartmanns pensjonatskole og ved Stabekk kommunale høiere almenskole.

Han var vernepliktig offiser fra 1879. Fra 1897 var han ulønnet kaptein, og fra 1903 ulønnet major.

Prebensen kjøpte Aastad gård i Asker i 1891, og senere også Aspelund.

Han er begravet på Vår Frelsers gravlund.

## Referanser
The Expendables 3

***The Expendables 3*** er en amerikansk actionfilm fra 2014 regissert av Patrick Hughes, og manus skrevet av Creighton Rothenberger. Dette er oppfølgeren til actionfilmen The Expendables 2 fra 2012, og den tredje filmen i The Expendables-filmserien. Filmen følger en gruppe leiesoldater kjent som "The Expendables" som havner i konflikt med den hensynsløse våpenhandleren Conrad Stonebanks (Mel Gibson), som var med på å grunnlegge The Expendables, og som nå er fast bestemt på å ødelegge for dem. Filmen ble sluppet på amerikanske kinoer den 15. august 2014.

## Handling
The Expendables, ledet av Barney Ross (Sylvester Stallone), hjelper Doctor Death (Wesley Snipes), å rømme fra et militært fengsel for å rekruttere ham til å hjelpe dem med å avskjære en våpen-forsendelse som skal leveres til en brutal krigsherre i Somalia. Etter å ha funnet våpnene blir de overrasket over å se at våpen-forsendelsen ble levert av Conrad Stonebanks (Mel Gibson), som tidligere forrådte The Expendables for å tjene penger på å selge ulovlige våpen, og siden ble antatt død. I den påfølgende skuddvekslingen blir The Expendables tvunget til å trekke seg tilbake fordi Stonebanks og hans menn er overtallige, og Caesar blir alvorlig skadet i prosessen. 

Ross reiser til Las Vegas og møter den pensjonerte leiesoldaten Bonaparte (Kelsey Grammer) som hjelper ham med å verve flere yngre leiesoldater som skal bli med på laget. Rekruttene inkluderer John Smilee (Kellan Lutz), nattklubb-dørvakten Luna, dataeksperten Thorn, skarpskytteren Galgo og våpeneksperten Mars. Det nye teamet møter Trench Mauser (Arnold Schwarzenegger) og CIA-agenten Max Drummer (Harrison Ford) som har sporet Stonebanks til Romania hvor han skal møte en annen våpenselger. Ross og de nye rekruttene kommer seg inn i bygningen hvor Stonebanks befinner seg, i et forsøk på å fange Stonebanks for å levere ham til Max Drummer. Men Smilee, Luna, Thorn og Mars blir tatt til fange. Stonebanks sender Ross en video av fangene, og han utfordrer Ross til å komme etter ham. 

The Expendables bryter seg inn i bygningen hvor Stonebanks holder laget deres fanget, og redder dem. Stonebanks har rigget stedet med eksplosiver, men Thorn klarer å forsinke nedtellingen lenge nok. Ross og Stonebanks havner i slåsskamp og Ross dreper ham like før eksplosivene detonerer og hele bygningen kollapser. The Expendables flyr i sikkerhet med helikopter. Caesar blir frisk etter skadene, og Ross aksepterer offisielt Galgo, Smilee, Luna, Thorn og Mars som en del av laget. Alle sammen går deretter til en bar for å feire suksessen.

## Rolleliste
*Sylvester Stallone som Barney Ross. Leder for The Expendables
*Jason Statham som Lee Christmas
*Jet Li som Yin Yang
*Wesley Snipes som Doctor Death
*Dolph Lundgren som Gunnar Jensen
*Kelsey Grammer som Bonaparte
*Randy Couture som Toll Road
*Terry Crews som Hale Caesar
*Kellan Lutz som John Smilee, tidligere Navy Seal
*Mel Gibson som Conrad Stonebanks
*Harrison Ford som Max Drummer
*Arnold Schwarzenegger som Trench Mauser
*Ronda Rousey som Luna

## Referanser


## Eksterne lenker
* 
*
Hirsch

**Hirsch** er et tysk/jødisk etternavn. Det er også ei norsk slekt med dansk-tyske aner. En gren havnet i Stjørdal og Trondheim. Den andre mer på Østlandet.

*Gert Christopher von Hirsch (1651, Preussen–1721, Brandval) gift med  Elisabeth Sophie von Heesen
**Sigfried Christopher von Hirsch (1681, København–1743, Fredrikstad), oberstløytnant gift med  Engel Mortensdatter Kierulf og  Ingeborg Christina Preutz
***Patroclus von Hirsch (1729, Holsten–1796, København) gift med Bolette Christine Heyde
****Patroclus von Hirsch (1758–1828), stadskonduktør gift med Bolette Christine Müller
*****Christian Leuthäuser Hirsch (1789–1868), krigsråd gift med Amalia Henriette Wilhelmina Johanna Schilling (1791-1829)
******Patroclus Fredrik Vilhelm Jakob Hirsch, distriktslege Vik i Sogn, gift med Caroline Brenmehl
*******Johan Leuthäuser Hirsch (1843–1923), sjef ved Norges landbrukshøgskole, gift med Johanne Pedersdatter Bolstad
********Einar von Hirsch (1872–1938) tannlege gift med Elise Jacobine Kjos-Hansen (1872–1957)
*********Per Einarssøn von Hirsch (1902–1987), jurist og NS-mann
*********Kaare Arnstein Einarssøn von Hirsch (1905–1982)
**********Einar Gert Christoph von Hirsch (1947), eiendomsmagnat i Flekkefjord
*********Trygve Patroclus Einarssøn von Hirsch (1912–1992), forfatter og høyesterettsadvokat, gift med Margit Kristina Wikland (1918–2007)
**Adolf Friedrich von Hirsch (1684–1762), oberstløytnant, gift med Margrethe Jacobsdatter Høeg
***Jacob Christian von Hirsch (1717–1784), major, gift med Mette Margrethe Ostenfeldt (1731–1808)
****Just (Jobst) Conrad von Hirsch (1755–1829), major og eier av By gård i Stjørdal, gift med Maria Manzin Henrici (1756–1836)
*****Robertus Jacobus Hirsch (1790–1856), oberstløytnant og eier av By gård, gift med Nicoline Hornemann (1792–1837)
******Thomas Conrad Hirsch (1813–1899), prest
*******Martha Nicoline Hirsch (1843–1918), første kvinnelige misjonær da hun reiste til Zululand med misjonær Martinius Borgen (1834–1915)
******Christian Hornemann Hirsch (1819–1898), lege og bestyrer ved Reitgjerdet
******Robert Nicolai Hirsch (1821–1894) apoteker (Løveapoteket, Trondheim) gift med Edvarda Carstens (1827–1901).
*******Robertus Jacobus Hirsch (1853–1923) overtok apoteket.
********Robert Nicolai von Hirsch (1887–1964) overtok apoteket, solgte det ut av familien i 1957.
******Christian Worm Sommerschild Hirsch (1831–1904) jurist, banksjef, stortingsmann og ordfører i Trondheim
*****Mette Jacobine Christine Hirsch (1791–1878), gift 1. gang med eidsvollsmann, premierløytnant og kompanisjef Georg Ulrich Wasmuth (1788–1814), 2. gang med løytnant Jens Jacob Sejersted (1796–1844).

## Referanser
Musikmuseet

**Musikmuseet** (tidligere **Musikhistorisk Museum og Carl Claudius' Samling**) er et dansk musikkmuseum etablert i 1898. Det inneholder musikkinstrumenter fra hele verden samt et bibliotek og arkiv med materiale især om instrumenter og dansk musikkliv. Museet er en del av Nationalmuseet.

Museet har holdt til i Åbenrå 30 i København, men flytter til nye lokaler i 
det tidligere Radiohuset på Rosenørns Allé.  Det gjenåpner 12. september 2014.

## Referanser
Botten-Hansen

**Botten-Hansen** kan sikte til:

* Paul Botten-Hansen, norsk redaktør, boksamler, arkivar i Riksarkivet og sjef for Universitetsbiblioteket
* Paul Botten-Hansen jr., norsk lektor og personalhistoriker